“İşə sevinə-sevinə gedib evinə qayıdan insanam…” – Prezident – SumqayitXeber.Com
Aprel 05, 22:31 • 857
“Azərbaycan sosial-iqtisadi layihələrdə yüksək irəliləyiş əld edib. Qarşıya qoyduğumuz bütün hədəflərə çatmışıq. Bizim nailiyyətlərimiz də beynəlxalq qurumlar tərəfindən yüksək qiymətləndirilib. Davosda keçirilən Dünya İqtisadi Forumunun son qiymətləndirməsinə əsasən, Azərbaycan qlobal rəqabət qabiliyyətinə görə 35-ci, inkişaf etməkdə olan ölkələr arasında inklüziv inkişaf indeksinə görə isə 3-cü yerdə qərarlaşıb. Hesab edirəm ki, bu qiymətləndirmə əldə etdiklərimizi ən yaxşı şəkildə nümayiş etdirir. Ölkədə yüz minlərlə iş yeri açılıb. İşsizlik səviyyəsi 5 faiz, yoxsulluq səviyyəsi isə 5,4 faizdir. Son 15 ildə iqtisadiyyat 3,2 dəfə artıb. Eyni zamanda, iqtisadiyyata 230 milyard dollardan çox sərmayə qoyulub. Bütün bunlar bizim son illərdə həyata keçirdiyimiz və sanballı səmərə vermiş sosial-iqtisadi siyasətin nəticəsidir”.